બોલીવૂડના યુવા અભિનેતા વરુણ ધવનનું મીણનું પૂતળું હોંગ કોંગના પ્રતિષ્ઠિત એવા મેડમ તુસાડ્સ મ્યુઝિયમમાં મૂકવામાં આવ્યું છે. વરુણે આમાં એક સિદ્ધિ હાંસલ કરી છે. આ મ્યુઝિયમમાં મીણનું પૂતળું ધરાવનાર તમામ બોલીવૂડ કલાકારોમાં વરુણ સૌથી નાની વયનો કલાકાર છે. આ મ્યુઝિયમમાં આ પહેલાં માત્ર ત્રણ જ ભારતીયોનાં વેક્સ સ્ટેચ્યૂને સ્થાન મળ્યું છે – મહાત્મા ગાંધી, અમિતાભ બચ્ચન અને વડા પ્રધાન નરેન્દ્ર મોદી. વરુણે પોતાનું મીણનું પૂતળું ખુલ્લું મૂકાયું તે પ્રસંગે પોતાનો સિગ્નેચર પોઝ આપ્યો હતો. એની સાથે એના નિર્માતા પિતા ડેવિડ ધવન પણ હાજર રહ્યા હતા.